hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Mobiltárcák vagy ökoszisztémák harca? | FinTechZone
írta LEMÁK GÁBOR | 2021. 07. 05. | Banki és fintech hírek, Fintech kitekintő, Hazai digitális banki hírek, Összes hír
Apple Pay | BigTech | elektronikus fizetés | Google Pay | mobilfizetés | mobiltárca | OTP Mobil | PayTechShow | Simple | Simplepay
Ki lehet a győztese a mobiltárcák harcának? Mi lehet a sikeres elektronikus fizetési stratégia Magyarországon? A PayTechShow 2.0 után dr. Al-Absi Gáberrel beszélgettünk a legfontosabb elektronikus fizetési trendekről.
BigTech versus mobilbanki alkalmazások. Harc vagy szimbiózis látható a bankok és a BigTech cégek között?
Dr. Al-Absi Gáber: Nemcsak nemzetközi szinten, de itthon is rendkívül heterogénné vált az elektronikus fizetési piac. A hazai bankok mobilfizetési megoldásai mellett megjelentek a tech cégek megoldásai is, amelyek egyrészt egymással versenyeznek, másrészt egymásra épülnek.
Gondoljunk csak az Apple Pay, Google Pay és a mobilbanki alkalmazások szimbiózisára az érintéses mobilfizetés terén. Igaz, a bankok nem feltétlenül örülnek annak, hogy a BigTech cégek beléptek a mobilfizetés területére, de azt is látni kell, hogy sokkal nagyobb erőforrást képesek magasabb ügyfélélményt nyújtó mobiltárca alkalmazás fejlesztésére fordítani, mint a bankok.
Meddig maradhat fenn ez az egyensúly a bankok és a BigTech cégek között?
Dr. Al-Absi Gáber: Az egy nagyon érdekes szituációt eredményezne, ha az Apple, vagy a Google saját maga bocsátana ki fizetési kártyát világszerte. Igaz, az Apple és a Google is biztosít már úgynevezett co-branded bankkártyát, de az ma még csak az Egyesült Államokban érhető el.
Ugyanakkor azt sem szabad elfelejteni, hogy a fizetési kártya ökoszisztéma alapjait a kártyatársaságok rakták le és jellemzően ők határozzák meg a fejlődés irányát és formálják a szereplők közötti egyensúly feltételeit. A kártyatársaságok a fizetési kártyakibocsátás üzleti modelljét jellemzően a bankokra alapozták és amíg ez a modell így marad, addig a kártyatársaságok „védeni” fogják a bankok érdekeit a fizetési ökoszisztémában.
Végül, de nem utolsó sorban érdemes azt is figyelembe venni, hogy a pénz tárolását, kezelését, a fizetési műveletek végrehajtását kizárólag olyan társaságok végezhetik, amelyek rendelkeznek az ehhez szükséges felügyeleti jogosítványokkal. A szabályozói, felügyeleti elvárásoknak való megfelelés a garancia arra, hogy a felhasználók pénze minden esetben biztonságban legyen. Ezekkel a jogosítványokkal a bankok rendelkeznek és teljesítik a prudens működés feltételeit, míg a BigTech cégek szemmel láthatóan nem törekednek ezen jogosítványok megszerzésére és nem kívánnak nagyobb szeletet kihasítani a pénzügyi közvetítői rendszerben.
Az elmúlt években a bankok is jelentős előrelépéseket tettek a digitális transzformáció terén és más iparágakhoz képest messze a legmagasabb digitális ügyfélélményt nyújtják a felhasználóiknak. Igaz, van még bőven tere a fejlődésnek, de épp azokon a területeken, ahol a BigTech, vagy fintech cégek komparatív előnnyel rendelkeznek, létrejöhetnek gyümölcsöző együttműködések az inkumbensek és a technológiai cégek között. A technológiai cégek szervezeti kultúrájába nehezen illeszkedik a szigorú szabályozói elvásárok teljesítése, míg a hitelintézetek nehézkesen mozognak a legújabb digitális technológiák hasznosításában. Ahol a felek kiegészíthetik egymást, ott kialakulhat az egészséges, üzleti alapú szimbiózis.
A BigTech cégek közül az Apple és a Google is megjelentek Magyarországon a tárca alapú megoldásaikkal. Függetlenül attól, hogy a nagyobb bankok is rendelkeznek saját mobilfizetési megoldással, mégis képesek a banki és a BigTech megoldások kiegészíteni egymást. Az OTP Bank korán felismerte a BigTech cégekkel való együttműködés lehetőségeit, ezért elsőként vezette be az Apple Pay-t Magyarországon. Nemcsak az OTP SmartBank, hanem a Simple alkalmazásban is rövid időn belül elérhetővé vált ez a BigTech megoldás.
Összességében úgy értékelem, hogy a BigTech cégek és a bankok között még hosszú ideig fennmarad a szimbiózis.
Hogyan látod itthon ezt a szimbiózist?
Dr. Al-Absi Gáber: Itthon is jól leképeződnek a nemzetközi trendek. Két éve indult el Magyarországon az Apple Pay, amihez 10 hazai bank csatlakozott és az elmúlt hetekben már a Google Pay is elérhetővé vált az első hazai kereskedelmi banknál.
A BigTech és a bankok szimbiózisa már Magyarországon is jól látható az érintéses mobilfizetés területén.
Ugyanakkor, ha az interneten keresztül szeretnénk fizetni a mobiltárcánkkal, akkor erre még kevés helyen van lehetőség a BigTech cégek megoldásaival.
A hazai fizetési szolgáltatók kínálatában és ezáltal az online kereskedőknél még jellemzően nem tudunk Apple Pay-jel, vagy Google Pay-jel fizetni. Ez számukra további lokalizációs lépéseket és erőforrásokat igényel. Ezen a ponton hazánkban a BigTech csupán a fizetési eszközt biztosítja, az elfogadói oldalon nem jelent meg.
Elfogadói oldallal együtt lehet sikeres a mobiltárca megközelítés?
Dr. Al-Absi Gáber: Ezen a ponton elérkeztünk ahhoz a kérdéshez, hogy mely stratégiák lehetnek sikeresek az elektronikus fizetési piacon. Az ország méretei, az elektronikus fizetési piac hálózatos működési logikája, valamint a fizetési folyamat egyszerűsítésének igénye többfrontos megközelítést kíván.
Egyrészt a fizető fél, másrészt a kereskedő számára biztosítani kell annak a lehetőségét, hogy pár kattintással ki lehessen fizetni a kosár ellenértékét. További szempont, hogy a felhasználó dönthessen arról, bankkártyával, vagy átutalással kíván-e fizetni és minden esetben a többlépcsős azonosítás rendkívül egyszerűen valósulhasson meg.
Mi az OTP Mobilnál ezt a többfrontos stratégiát alkalmazzuk, amelynek keretében a fizető félnek biztosítjuk a Simple alkalmazást, a kereskedőnek a SimplePay szolgáltatást és az egyszerű fizetési folyamatot a Simple és a SimplePay között a Simple-fiókos fizetés biztosítja.
Ugyanakkor a fizetési megoldások köre folyamatosan bővül, egyre heterogénebb lesz, ami azt jelenti, hogy olyan kulcsrakész (one stop shop) megoldást kell a fizető fél és a kereskedő számára biztosítani, ami már nemcsak a bankkártyás fizetés, hanem az azonnali átutalás lehetőségét is biztosítja. E cél elérése érdekében alkottuk meg az Instant transzfer szolgáltatásunkat, ami a SimplePay keretében érhető el a kereskedők számára külön fejlesztés nélkül a nemrégiben bevezetett fizetési előválasztó megoldásunknak köszönhetően.
Közel 10 ezer webshop csatlakozik az azonnali fizetéshez, 2021.04.26.
Leteszteltük! Így működik a QR-kódos azonnali fizetés a SimplePay felületeken, 2020.07.20.
A pandémia miatt sok kereskedő, szolgáltató állt át az online értékesítésre, de ezzel párhuzamosan azt is lehetett látni még a pandémia előtt, hogy egyre több online kereskedő nyitott fizikai üzletet is. Az OTP Mobil eddig csak online fizetési megoldásokat nyújtott, az előbbi trendre milyen választ adtatok?
Dr. Al-Absi Gáber: A fizikai és az online kereskedelem egyre átjárhatóbbá válik és ahogy egyre több kereskedőnek van hagyományos bolti értékesítése és webáruháza, úgy
egyre növekszik az igény a kereskedők részéről, hogy az online és a hagyományos bolti elektronikus fizetést is egykézből kaphassák meg.
Ezen a ponton pedig fontos hangsúlyozni, hogy ezeknek a kereskedőknek elektronikus fizetési szolgáltatást kell kínálni, nem csak bankkártya-elfogadást. A fizikai térben is biztosítani kell a bankkártyás fizetés és az azonnali átutalás lehetőségét.
A kereskedői igényekre, a pandémia kihívásaira és a 2021. január 1-től hatályba lépő kereskedelmi törvénymódosításra reagálva megalkottuk a SimpleBusiness megoldást, ami elsősorban az egyéni vállalkozók, az alacsonyabb forgalmú kereskedők és az innovatív megoldásokat keresők számára biztosítja az elektronikus fizetés lehetőségét a fizikai értékesítési, vagy szolgáltatásnyújtási ponton a mobiltelefonon keresztül. Nemcsak a bankkártya elfogadást, hanem azonnali átutalás lehetőségét is biztosítjuk a SimpleBusiness mobilalkalmazáson keresztül, legyen szó akár QR-kódos folyamatról vagy egy fizetési link továbbításáról.
SimpleBusiness: bankkártyás fizetés és azonnali fizetés egyben. Megoldás az online kasszásoknak., 2020.08.31.
Végül, de nem utolsó sorban mit gondolsz arról, mi lehet a kereskedők számára az ideális elektronikus fizetési stratégia?
Dr. Al-Absi Gáber: Az online és a hagyományos kereskedők számára az egyik megfontolandó szempont lehet az elektronikus fizetés bevezetése során, hogy olyan megoldást válasszanak, amellyel képesek a kosárelhagyások számát csökkenteni. A kosárelhagyásokat részben a rendelkezésre álló elektronikus fizetési megoldások köre is befolyásolja, így
a kereskedő akkor hozhat jó döntést ebben a tekintetben, ha biztosítja az elérhető elektronikus fizetési megoldások lehető legszélesebb körét – lehetőség szerint egyetlen szolgáltatón keresztül költségmegfontolások miatt.
Ettől függetlenül azt látjuk, a kereskedőt segíteni kell abban, hogy mely fizetési megoldásokra helyezze a hangsúlyt, vagy melyek azok a megoldások, amelyeket egyes fizetési szituációkban célszerűbb használni.
Zárásképpen a beszélgetésünk fő kérdése: Mobiltárcák vagy ökoszisztémák harca?
Dr. Al-Absi Gáber: Azt gondolom, hogy a mobiltárca „csupán” egy eszköze az ökoszisztémának.
Az ökoszisztémában való gondolkodás biztosíthatja a hosszú távú fenntarthatóságot és a versenyelőnyt az egyre digitalizálódó világunkban.
Címlapfotó forrása: OTP Mobil
← Az újranyitás után is dübörög a mobilfizetés Új internet- és mobilbanki alkalmazással jött ki az OTP Bank →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.